Opinioni publik në hetimin për shkarkimin e Presidentit
Demokratët shpresojnë që seancat publike do të rrisin mbështetjen për shkarkimin e Presidentit Trump, ndërsa republikanët të kundërtën.
Hetimi për shkarkimin e Presidentit Donald Trump kaloi në një fazë të re të rëndësishme këtë javë, atë të seancave publike. Demokratët e opozitës besojnë se Presidenti Trump abuzoi me pushtetin, duke i bërë presion Ukrainës për të hetuar një rival politik, kandidatin presidencial demokrat Joe Biden. Ata shpresojnë se dështmitë publike do të ndikojnë në opinionin publik për të mbështetur argumentet e tyre kundër presidentit, ndërsa republikanët pritet t’i bëjnë një mbrojtje agresive Presidentit për të nxitur publikun në kundërshtimin e procesit të shkarkimit të Presidentit. Korrespodenti i Zërit të Amerikës në Uashington, Jim Malone sjell më shumë hollësi mbi rëndësinë politike të betejës për shkarkimin e presidentit. Dy diplomatë amerikanë me përvojë të gjatë, George Kent dhe William Taylor, ishin në qendër të vëmendjes në fillim të seancave publike të hetimit për shkarkimin e Pesidentit. Ambasadori Taylor tha se Shtëpia e Bardhë shtyu për një kohë të shkurtër ndihmën ushtarake për Ukrainën, si pjesë e një fushate presioni nga presidenti për të kërkuar hetimin e rivalit politik Joe Biden. tha William Taylor, ish ambasador i Shteteve të Bashkuara në Ukrainë. Ligjvënësi demokrat Adam Schiff tha se sjelljet që dyshohet se i ka bërë presidenti përmbushin standartin kushtetues të krimeve të larta dhe shkeljeve që justifikojnë hetimin për shkarkimin e tij. Republikanët thanë se dëshmitë për veprimet e presidentit ishin të dorës së dytë dhe të tretë dhe se Ukraina përfundimisht mori ndihmën ushtarake. Ligjvënësi Devin Nunes tha se hetimi për shkarkimin e Presidentit është pjesë e një komploti të demokratëve për të rrëzuar presidentin. Presidenti Trump ka thënë vazhdimisht se demokratët nuk kanë argumente. Demokratët shpresojnë se dëshmitë publike do të rrisin mbështetjen e publikut për përpjekjet e tyre kundër presidentit, thotë analistja ligjore Susan Low Bloch. Sondazhet e opinionit publik tregojnë se vendi vazhdon të jetë thellësisht i ndarë në lidhje me çështjen e shkarkimit të presidentit, thotë analisti Ramesh Ponnuru. Ndërsa seancat e dëshmive vazhdojnë, demokratët do të duhet të ndërtojnë një rast me mbështetje dypartiake për procesin e shkarkimit, thotë analisti John Fortier. Presidenti Richard Nixon dha dorëheqjen në vitin 1974, kur mbështetja për të ra në sondazhet e opinionit publik. Bill Klinton i mbijetoi një gjyqi të Senatit për shkarkimin e tij në vitin 1999, kur shumica e publikut ishte kundër përpjekjeve të republikanëve për ta larguar atë nga detyra